ประกาศสำนักงานประมงจังหวัดชัยภูมิ เรื่อง กำหนดห้วงเวลาให้ผู้ประสงค์ทำการเพาะเลี้ยงสัตว์น้ำในที่จับสัตว์น้ำซึ่งเป็นสาธารณสมบัติของแผ่นดินมายื่นคำขอรับใบอนุญาต พ.ศ. 2560 
ประกาศสำนักงานประมงจังหวัดชัยภูมิ
ประกาศสำนักงานประมงจังหวัดชัยภูมิ
เรื่อง
กำหนดห้วงเวลาให้ผู้ประสงค์ทำการเพาะเลี้ยงสัตว์น้ำในที่จับสัตว์น้ำซึ่งเป็นสาธารณสมบัติของแผ่นดินมายื่นคำขอรับใบอนุญาต
พ.ศ. ๒๕๖๐
 

ตามที่ได้มีกฎกระทรวงการขออนุญาตและการอนุญาตให้ทำการเพาะเลี้ยงสัตว์น้ำในที่จับสัตว์น้ำซึ่งเป็นสาธารณสมบัติของแผ่นดิน พ.ศ. ๒๕๕๙ ลงวันที่ ๓
พฤษภาคม ๒๕๕๙ โดยกำหนดให้ประมงจังหวัดประกาศกำหนดห้วงเวลาที่จะให้ผู้ประสงค์จะทำการเพาะเลี้ยงสัตว์น้ำในที่จับสัตว์น้ำซึ่งเป็นสาธารณสมบัติของแผ่นดินมายื่นคำขอรับใบอนุญาต
ประกาศกรมประมง เรื่อง แบบคำขอรับใบอนุญาต ใบรับคำขอ ใบอนุญาต คำขอโอนใบอนุญาต
และคำขอรับใบแทน
ใบอนุญาตให้ทำการเพาะเลี้ยงสัตว์น้ำในที่จับสัตว์น้ำซึ่งเป็นสาธารณสมบัติของแผ่นดิน
พ.ศ. ๒๕๖๐ ลงวันที่ ๑๕ สิงหาคม ๒๕๖๐ และประกาศคณะกรรมการประมงประจำจังหวัดชัยภูมิ
เรื่อง กำหนดเขตเพาะเลี้ยงสัตว์น้ำสำหรับกิจการเพาะเลี้ยงสัตว์น้ำควบคุม ประเภท
การเพาะเลี้ยงสัตว์น้ำในกระชัง ลงวันที่ ๑๙ ตุลาคม ๒๕๕๙ นั้น

อาศัยอำนาจตามกฎกระทรวงการขออนุญาตและการอนุญาตให้ทำการเพาะเลี้ยงสัตว์น้ำในที่จับสัตว์น้ำซึ่งเป็นสาธารณสมบัติของแผ่นดิน
พ.ศ. ๒๕๕๙ ประมงจังหวัดชัยภูมิ ออกประกาศไว้ ดังต่อไปนี้

ข้อ ๑
เมื่อพ้นกำหนด ๓๐ วัน นับแต่วันที่ประกาศนี้มีผลบังคับใช้ ให้ผู้ประสงค์ทำการเพาะเลี้ยงสัตว์น้ำในที่จับสัตว์น้ำซึ่งเป็นสาธารณสมบัติของแผ่นดินมายื่นคำขอรับใบอนุญาตเป็นระยะเวลา
๓๐ วัน

ข้อ
๒ สถานที่ยื่นคำขอรับใบอนุญาต
การเพาะเลี้ยงสัตว์น้ำในจังหวัดชัยภูมิ
ให้ยื่น ณ ที่ว่าการอำเภอ
หรือสำนักงานประมงอำเภอในพื้นที่สถานประกอบกิจการเพาะเลี้ยงสัตว์น้ำนั้นตั้งอยู่

ข้อ
๓
เอกสารหลักฐานที่ต้องใช้ประกอบในการยื่นคำขอ
(๑)
สำเนาบัตรประจำตัวประชาชนของผู้ยื่นคำขอ
(๒) สำเนาหนังสือรับรองการจดทะเบียนเป็นนิติบุคคล
หนังสือบริคณห์สนธิ
และหลักฐานแสดงวัตถุประสงค์ในการประกอบกิจการประมงซึ่งออกให้ไม่เกิน ๖ เดือน
(กรณีเป็นนิติบุคคล)
(๓)
เอกสารหรือหลักฐานการได้รับอนุญาตจากกรมประมงล่าสุด (ถ้ามี)
(๔)
เอกสารหรือหลักฐานการได้รับอนุญาตของหน่วยงานอื่นที่เกี่ยวข้อง (เฉพาะกรณีการเพาะเลี้ยงสัตว์น้ำในกระชัง)
(๕)
หนังสือยินยอมของผู้ปกครอง (กรณีเป็นผู้เยาว์)
(๖)
หนังสือมอบอำนาจพร้อมสำเนาบัตรประจำตัวประชาชนผู้มอบอำนาจและผู้รับมอบอำนาจปิดอากรแสตมป์
๑๐ บาท (กรณีมอบอำนาจ)
(๗)
แผนผังหรือแผนที่โดยสังเขปแสดงที่ตั้งสถานที่ที่จะขออนุญาตทำการเพาะเลี้ยงสัตว์น้ำ

ข้อ
๔[๑]
ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป


ประกาศ ณ วันที่ ๒๕
กันยายน พ.ศ. ๒๕๖๐
จิรพงศ์ นุตะศะริน
ประมงจังหวัดชัยภูมิ







พิมพ์มาดา/ภวรรณตรี/จัดทำ
๘ พฤศจิกายน
๒๕๖๐

วิชพงษ์/ตรวจ
๒๐ พฤศจิกายน
๒๕๖๐







[๑] ราชกิจจานุเบกษา
เล่ม ๑๓๔/ตอนพิเศษ ๒๖๐ ง/หน้า ๒๘/๒๔ ตุลาคม ๒๕๖๐